Marína kráča lesom, pod nohami jej šuchoce jesenné lístie. Zrazu stúpi na čosi tvrdé a ostré... kovová plechovka. A aby toho nebolo málo, noha jej uviazla v okrúhlom otvore nádoby. Našťastie jej hneď pricupitá na pomoc celá tlupa lesných zvierat. Marína, Jurko, Naim, Tomy, Líza... Oni a mnohí ďalší kamaráti sú hrdinami trinástich príbehov o empatii, vďaka ktorým je možné porozumieť pocitom druhých. Dvojjazyčná (slovensko-anglická) séria príbehov, ktoré deti môžu čítať samostatne alebo ako pútavý celok. Každý príbeh nenútene učí deti vcítiť sa do druhých a pochopiť hodnotu empatie.